el en kk ky ru ru ky ky ru ru ru bg ru ru ru en hbs_cyr ru ky hu ky ru ru ru ru ky ky ky ky ky ky ky ky ky ky ky ru ru ky ky ky sah ky hbs_cyr ky kk ky ky hbs_cyr ky ru ky ky ky ky hbs_cyr ky ky ky ky ky ky ru ky ky ru
"Агым", 05.09.08 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
5-октябрда боло турган жергиликтүү кеңеш шайлоосуна "Акжол" эле эмес, "Акшумкар" партиясы да катышат. Партия 15 талапкерди Бишкек шаардык кеңешине ат салышууга таптап жатат. Партия лидери Темир Сариев: "ЖК шайлоосунан бери тогуз ай өтсө да, Кыргызстандын ички эле эмес, тышкы саясаты да катуу кризисте. Бийлик бир колдо турса да, өлкө кризис сазына батып, толугу менен башка өлкөлөргө көзкаранды болуп калдык".
Жогорку Кеңеш өз жыйынын баштады. Депутат А.Сабиров адегенде эле Россия 40 млн. долларга курал-жарак сатып алса, Кыргызстан да 20 млн. долларга курал-жарак сатып алганын айтып, "Кыргызстан ким менен согушканы жатат?" деп сурады. Тилекке каршы, эчким жооп берген жок.
Бээжин олимпиадасында грек-рим күрөшү боюнча эки жолу кыргыз желегин желбиреткен азаматтар Канат Бегалиев менен Руслан Түмөнбаевди жана алдыңкы орундарды ээлеген башка спортчуларды, машыктыруучуларды президент К.Бакиев да сыйлап, мурда убада кылган 100 миң, 75 миң доллар байгелерден тышкары, экөөнө 38 миң долларлык жапжаңы "Жип" машинелерди белек кылды.
Тил менен кармалган жолборс
Оппозиция лидерлери басмасөз жыйынын өткөрдү. "Атамекен" социалисттик партиясынын лидери Өмүрбек Текебаевдин айтымында, оппозициялык күчтөр Конституцияда жана жалпы мыйзам базасында расмий статуска жетүүгө аракет кылат. Мисалы, парламенттеги орундардын 55 пайызын жеңген партия ээлеп, калганын оппозициялык партияларга берүү, Боршайкомдо жана Эсеп палатасында, ЖКнын экономика, бюджет жана финансы комитетинин жетекчисинин орду, о.э. вице-спикердин креслосун оппозиция өкүлдөрү ээлесе, казына каражатына көзөмөл катуу болуп, күчтөр да тең салмактанат.
Кызыл жака кызыл жаканын көзүн чукуйт…
ИИМдин наркобизнеске каршы күрөш бөлүмүнүн начальник орунбасары Анвар Алиев 4-августта үйүнүн жанында өлтүрүлгөн. Учурда анын өлүмүнө күнөөлүү деп үч милиция кызматкери кармалган. Үчөө тең Ош облустук ички иштер бөлүмүндө кызмат өтөп келишкен. Учурда булар Бишкекке алынып келди.
Авиация чиновниктерине чымын тиеби?
Кечээ жакында "Боинг-737" авиакатастрофасынан каза тапкан 65 адамдын сөөгү да али аныктала элек. Алардын ага-туугандары эле эмес, бүт кыргыз эли кырсыктан калган жаратынан жабыркап туру. Кырсыкка байланыштуу кылмыш иши ачылып, өкмөт комиссиясы түзүлгөнү менен ага түздөн-түз тиешеси бар авиачиновниктер адаттагыдай эле чардап жүрөт. Ал жабыркагандардын жанына батууда. Ошондуктан ЖКнын кечээги кеңешмесинде акжолчу депутат Бейшенбек Абдырасаков кырсыктын жөн-жайы аныкталганча аларды кызматтан ала туруу сунушу менен чыкты.
31-августта Кара-Балта шаарындагы "Де-Люкс" автомат оюндарынын 22 жаштагы оператору О.Царькованы белгисиз кылмышкер бычак менен сайып өлтүргөн. Арадан көп өтпөй Аксуу (Беловодск) айлынын отуз жаштагы тургуну А.Янгулин милициянын колуна түшүп, кылмышын мойнуна алды.
1-сентябрда эртең мененки саат жетиде Кемин районунун Ак-Бекет айылынан Россия Федерациясынын атуулу, кырк беш жаштагы В.В.Кислованын өлүгү табылган. Маркум Кыргызстанга убактылуу жашаганга келген экен. Кылмышка шектүү деп анын жакын тууганы Р.В.Кислов жана достору Ю.Утков, Д.Соломаха кармалууда.
2-сентябрда Бишкек шаарынын жашоочусу, 28 жаштагы И.Б.ны 37 жаштагы У.Рысалиев үйүнө алдап ээрчитип барып, коркутуп, күч колдонуп зордуктаган. Алаанын азабын тарткан аңги темир тор артына отурду.
Таламандын так түшүндө Ысыккөл облусуна караштуу Каракол шаарынын жашоочусу У.Рысалиев 28 жаштагы кызды шаардын четине алып чыгып ит кумарын кандырган. Көп узабай эки аяктуу айбан милициянын колуна түшүп, күнөөнү аракка шылтап, актанып отурган кези.
Бишкек шаарынын Совет-Чүй көчөлөрүнүн кесилишинен "Ауди-80" автомашинасынын айдоочусу Э.Имакеев жолдо кетип бараткан 13 жаштагы Х.Маджановду койдуруп кеткен. Жабырлануучу кырсык болгон жерден дароо көз жумган. Учурда тергөө иштери башталды.
3-сентябрда Баткен шаарынан "Ауди-100" автомашинасынын айдоочусу Б.Абдисатаров бир жаштагы наристени койдуруп кеткен. Наристе оор абалында ооруканага жетип, көз жумду.
Чоң-Алай районунун Гүлчө айыл өкмөтүнүн башчысы К.Монокбаев башкы бухгалтер Ж.Бакирова менен сүйлөшүп алып, 2007-жылы декабрь айында Ташкороо орто мектебинин спорт залын курган куруучу И.Бекмуратовдун 32600 сомдук эмгек акысын бербей, өз кызыкчылыгына жумшап салгандыгы белгилүү болду. Бирөөнүн эмгегин жеген айыл өкмөтү эми кантип кусаарын билбей, тергөөчүлөргө сүттөн ак экенин далилдей албай аткан учуру.
Аккан сууда арам барбы?
4-сентябрдагы маалымат боюнча, Токтогул суу сактагычында 9,528 млрд. кубометр суу бар. Өткөн жылдын ушу мезгилинде суу көлөмү 13,65 млрд. кубометр болгон. Азыр суу секундасына 313 кубометрден агып кошулуп жатса, кайра аны секундасына 218 кубометрден электр энергиясы үчүн сарптап жатабыз. Электр барондору бизди ошентип энергия менен эмес, арифметика эсеби менен багып атат.
Эларалык Кызыл Крест жана "Чегарасыз дарыгерлер" уюмдары Юстиция министри Марат Кайыповдун иш ыкмасына ыраазы эмес. Анткени бул эки уюм түрмөлөрдөгү кургак учук менен ооругандарды дарылоо жаатында ГУИНге жардам берип келишкен. Иш учурунда алар да Кайыповдун "кара бороонуна" туруштук бералбай, колго алган долбоорлорду токтотууну ойлонуп жатышат.
Америкадагы атактуу боксчу жердешибиз Алмазбек Райымкулов 19-сентябрда мексикалык 34 жаштагы боксчу Хавьер Хауреги менен беттешет. Акыркы кезде Алмазбек алты жолу таймаш өткөрүп, бардыгында тең жеңишке жетишсе, Хавьер Хауреги алты таймашынын үчөөнү утуп, үчөөнөн утулган. Жердешибиз бокска аралашканы атаандаштарынын 15ин нокаут менен жеңсе, бир жолу утулуп, бир жолу тең чыккан.
Оштогу С.Ибра-имов атындагы улуттук драмтеатрда Ч.Айтматовдун чыгармаларынын негизинде "Көктөмүн күткөн Сары-Өзөн" аттуу спектакль коюлду. Ал эми Бабур атындагы өзбек театрында А.Навоинин "Лайли менен Мажнун" драмасы азыркы жаштардын табитине ылайык иштелип, сахнадан жарык көрдү.
Коммунисттердин лидери Исхак Масалиев борбордун көркүн бузуп жаткан элиталык үйлөрдү курууну көзөмөлгө алууга чакырды. Андан ары борбордун тегерегинде жыл сайын көбөйүп бараткан жаңы конуштар улам жаңы проблемаларды жаратып жатканын, аларда суу түтүгү, телефон ж.б. коммуникациялар жок экенин айтып, "андан көрө бардык шарты бар көп кабаттуу үйлөрдү курбайлыбы" деди. Исхак Абсаматович, коммунисттик замандагыдай эле жаңы конуштар жыргаганынан топурак менен үй салып атат деп ойлосо керек.
Аркы бийликтин ашынган сынчысы, берки бийликтин берилген жоокери, ЖКнын мурдагы төрагасы Адахан Мадумаров кызматы менен кошо депутаттык мандатын да таштаганын жарыя кылды. Оңду-солду берген интервьюларына караганда, мындай чечкиндүү кадамына азыркы бийлик менен ал эш туткан дөөлөттөрдүн эп келбей калышы себеп. Бийликке дагы, оппозицияга дагы, "Акжол" партиясына дагы иштебейт. Элге иштейт. Анткени аны эл көтөргөн, эл анын ушул мезгили менен саатын чыдамсыздык менен күтүп аткан.
Адахан мырзанын ордуна депутат болуп, "Акжол" партиясынын тизмесинде 76-орунда турган Жолдошбек Жакыпов келди.